cyanic-selkie/wikianc huggingface dataset:
แม่น้ำแยงซี
ลักษณะทางภูมิศาสตร์
น้ำท่วมตามแนวแม่น้ำแยงซีเป็นปัญหาใหญ่มาแต่ช้านาน ฤดูฝนในประเทศจีนเริ่มเดือนพฤษภาคม ถึงเดือนมิถุนายนในทางตอนใต้ของแม่น้ำแยงซี และเดือนกรกฎาคม ถึงเดือนสิงหาคมในทางตอนเหนือ ระบบแม่น้ำได้รับน้ำจากทางใต้และทางเหนือ ก่อเกิดปัญหาน้ำท่วมตั้งแต่เดือนพฤษภาคม ถึงเดือนสิงหาคม ซึ่งปัญหาได้ทวีความรุนแรงขึ้นและเสียหายมากขึ้น เนื่องด้วยประชากรที่อาศัยกันหนาแน่นและเมืองที่คับคั่งตามแนวเส้นทางลำน้ำแยงซีเกียง ปัญหาน้ำท่วมขนาดหนักได้พรากชีวิตผู้คนในปี 1954 ประมาณ 30,000 คน ในปี 1935 ประมาณ 142,000 คน ในปี 1931 ประมาณ 145,000 คน ในปี 1911 ประมาณ 100,001 คน
มีการสร้างเขื่อนซานเสียต้าป้า เขื่อนที่ใหญ่ที่สุดในโลกตั้งเหนือแม่น้ำแยงซี
วัฬฬุวรรโกฏฏัม
วัฬฬุวรรโกฏฏัม (வள்ளுவர் கோட்டம்; Valluvar Kottam) เป็นอนุสาวรีย์ในเจนไน สร้างขึ้นเพื่อระลึกถึงติรุวัฬฬุวรร กวีทมิฬยุคคลาสสิกและนักปรัชญาอินเดีย
วัฬฬุวรรโกฏฏัมตั้งอยู่บนแยกที่ถนนโกฏัมปากกัมไฮโรดตัดกับถนนวิลเลจโรดในย่านนุงกัมปากกัม จุดที่อนุสาวรีย์ตั้งอยู่นั้นเป็นจุดที่ในอดีตเคยเป็นจุดลึกสุดของทะเลสาบท้องถิ่นชื่อทะเลสาบนุงกัมปากกัม (Nungambakkam lake)
สถาปนิกผู้ออกแบบอนุสาวรีย์นี้คือวี. คณปติ สถาปตี สถาปนิกท้องถิ่นแบบอินเดียใต้ผู้ออกแบบรูปปั้นติรุวัฬฬุวรรที่กันยากุมารี
ราตรี ศรีวิไล
ดร.ราตรี ศรีวิไล หรือ ราตรีศรีวิไล บงสิทธิพร (2 มกราคม พ.ศ. 2495 - ) เป็นนักร้องลูกทุ่งหญิงสไตล์อีสาน แนวหมอลำประยุกต์ ได้รับสมญานามว่า "ราชินีหมอลำซิ่ง" มีชื่อเสียงโด่งดังทั้งในและต่างประเทศ
ประวัติ
ปี พ.ศ. 2517 ได้สมรสกับ นายวิชิต บงสิทธิพร อาชีพรับราชการ มีบุตรด้วยกัน 2 คน คือ นายธนกร บงสิทธิพร และนางสาวโยธิกาศรีวิไล บงสิทธิพร อาชีพศิลปิน ด้านดนตรี (หมอแคน) หน่วยงานที่สังกัดศูนยก์ารเรียนภูมิปัญญาไทยแม่ครูราตรีศรีวิไล ด้านศิลปกรรมการแสดงพื้นบ้าน (หมอลำ) ตั้งอยู่ที่บ้านเลขที่ 41/60 ซอยหมู่บ้านเสรี ถนนมิตรภาพ อำเภอเมืองขอนแก่น จังหวัดขอนแก่น
การศึกษา ปัจจุบัน
บีเอ็มดับเบิลยู 3 ซีรีส์
บีเอ็มดับเบิลยู 3 ซีรีส์ (BMW 3 Series) เป็นรถยนต์นั่งประเภทหรูหราระดับต้น (compact executive car) ของบริษัทรถยนต์บีเอ็มดับเบิลยู เริ่มผลิตครั้งแรกใน พ.ศ. 2518 จนถึงปัจจุบัน มียอดขายสะสมรวมทั้งสิ้น 9.5 ล้านคัน และในพ.ศ. 2548 เป็นซีรีส์ที่มียอดขายสูงที่สุดของบีเอ็มดับเบิลยู โดยยอดขายของซีรีส์ 3 คิดเป็นร้อยละ 40 ของยอดขายรถบีเอ็มดับเบิลยูทั้งหมดในปี พ.ศ. 2548 โดยตั้งแต่อดีตถึงปัจจุบัน บีเอ็มดับเบิลยู 3 ซีรีส์ มีวิวัฒนาการตามช่วงเวลาได้ 7 Generation (รุ่น) ดังนี้
รุ่นที่ 1 (E21, พ.ศ. 2518 - 2526)
บีเอ็มดับเบิลยู 3 ซีรีส์ รุ่นแรก หรือ E21 ออกแบบมาเพื่อทดแทนรถรุ่น BMW 2002 มีตัวถัง 2 แบบ คือ ซีดาน 2 ประตู และเปิดประทุน 2 ประตู โดยมีรุ่นดั้งเดิมคือรุ่น 316, 318 และ 320 ซึ่งใช้เครื่องยนต์คาร์บูเรเตอร์ 4 สูบ แต่ในปลายปีที่เปิดตัว บีเอ็มดับเบิลยูได้ออกรุ่น 320i มาขายทดแทนรุ่น 320 ซึ่งเปลี่ยนมาใช้เครื่องยนต์หัวฉีด ซึ่งจะทำให้เครื่องยนต์มีกำลังมากขึ้น แต่ประหยัดน้ำมัน
ต่อมา ใน พ.ศ. 2522 หลังเกิดวิกฤติน้ำมันแพงขึ้นรอบหนึ่งในช่วงนั้น บีเอ็มดับเบิลยูได้ออกรุ่น 315 ซึ่งมีขนาดลูกสูบเล็กกว่ารุ่นมาตรฐาน 200 ซีซี เพื่อประหยัดน้ำมัน และมีการทำรุ่น 318i เครื่องยนต์หัวฉีด มาทดแทนรุ่น 318 เพื่อให้เครื่องยนต์มีกำลังขึ้นและประหยัดน้ำมัน แต่อย่างไรก็ตาม อีกขั้วหนึ่ง ในปีเดียวกันก็ได้ออกรถรุ่นที่เน้นการมีกำลังมาก คือรุ่น 320/6 ออกมาขายทดแทนรุ่น 320i โดยใช้เครื่องยนต์คาร์บูเรเตอร์ 6 สูบ 2000 ซีซี และตามมาด้วยรุ่น 323i ในปีถัดมา ใช้เครื่องยนต์หัวฉีด 2300 ซีซี ให้กำลังสูงสุด 145 แรงม้า ความเร็วสูงสุด 190 กิโลเมตรต่อชั่วโมง
ในรุ่นแรกนี้ บีเอ็มดับเบิลยู 3 ซีรีส์ มีระบบเกียร์ให้เลือกซื้อ 3 แบบ คือ เกียร์อัตโนมัติ 3 สปีด, เกียร์ธรรมดา 4 สปีด และเกียร์ธรรมดา 5 สปีด แต่บีเอ็มดับเบิลยูเน้นการขายเกียร์ธรรมดา 4 สปีดเป็นหลัก เพราะเกียร์ธรรมดา 5 สปีดยังเป็นของใหม่ มีราคาแพงกว่าพอสมควร ส่วนเกียร์อัตโนมัติก็ยังไม่ได้รับการพัฒนามากนัก จึงมีราคาแพงและสิ้นเปลืองน้ำมันมาก (ส่วนเกียร์อัตโนมัติ 4 สปีด ก็ยังมีราคาแพงมาก จึงยังไม่ใช้กับรถขนาดเล็กอย่าง 3 ซีรีส์)
บีเอ็มดับเบิลยู 3 ซีรีส์ E21 มียอดผลิตรวมทั้งสิ้น 1,364,039 คัน
รุ่นที่ 2 (E30, พ.ศ. 2525 - 2537)
บีเอ็มดับเบิลยู 3 ซีรีส์ รุ่นที่ 2 หรือ E30 ได้มีการใส่ภาพลักษณ์ใหม่ๆ เข้าไปมากมาย เช่น มีการทำระบบเกียร์อัตโนมัติ 4 สปีด, ตัวถังซีดาน 4 ประตู เป็นครั้งแรก มีการใช้เครื่องยนต์ระบบหัวฉีด Jetronic และลูกเล่นอื่นๆ อีกมากมาย ที่ไม่มีใน E21 ทำให้ราคาของ E30 เพิ่มขึ้นจนเกือบ 2 เท่า เมื่อเทียบกับ E21 ส่วนภาพรวมอื่นๆ นั้น ไม่เปลี่ยนแปลงมากนัก
E30 มียอดรวมการผลิตทั้งสิ้น 2,339,248 คัน
ในประเทศไทย เอ็มดับเบิลยู 3 ซีรีส์ รุ่นที่ 2 หรือ E30 ได้ทำตลาดดังนี้
'''พ.ศ. 2527'''
พ.ศ. 2528
พ.ศ. 2529
พ.ศ. 2530
พ.ศ. 2531
พ.ศ. 2532
พ.ศ. 2533
พ.ศ. 2534-2535
รุ่นที่ 3 (E36, พ.ศ. 2533 - 2543)
รุ่นที่ 3 หรือ เป็นรุ่นที่ประสบความสำเร็จอย่างท่วมท้นในทุกตลาดที่บุกไป เป็นรากฐานปูทางความสำเร็จให้บีเอ็มดับเบิลยู 3 ซีรีส์รุ่นต่อๆ มา โดยเป็นที่รู้จักอย่างกว้างขวางในชื่อ Dolphin Shape หรือ ทรงปลาวาฬ ซึ่งมีที่มาจากการที่รูปทรงของ E36 มีความโค้งมนมากขึ้น และไฟหน้าที่เปลี่ยนจากรุ่นก่อนไปอย่างชัดเจน จึงมีคนตั้งชื่อเล่นตามรูปทรงของมัน คือ Dolphin Shape แต่ในประเทศไทย มักเรียกกันว่า "โฉมนกแก้ว"
E36 มีรถให้เลือกหลายเกรด ตั้งแต่เกรดธรรมดา (เครื่องยนต์4สูบ 1600 ซีซี) ไปจนถึงเกรดแรงจัด (เครื่องยนต์ 6 สูบ 3200 ซีซี 24 วาล์ว ให้กำลังสูงสุด 321 แรงม้า แรงบิดสูงสุด 350 นิวตัน-เมตร เร่งความเร็วจาก 0-100 กิโลเมตรต่อชั่วโมงได้ใน 5.2 วินาที ความเร็วสูงสุด 250 กิโลเมตรต่อชั่วโมง) นอกจากนี้ยังมีการทำตัวถังแบบซีดาน (รถทรงทั่วไป ภายในกว้างขวาง มีกระโปรงหลัง), คูเป้ (รถทรงสปอร์ต ตัวถังเบา แรงม้าสูง) สำหรับคนที่ชอบความเร็ว, แบบวากอน (คล้ายๆ ฮอนด้า ซีอาร์-วี) สำหรับคนที่ชอบท่องเที่ยว, แบบแฮทช์แบ็ค (คล้ายๆ ฮอนด้า แจ๊ซ) สำหรับคนที่ต้องการรถที่กะทัดรัด ขับง่าย รวมไปถึงรถเปิดประทุน(เปิดหลังคาออกได้) ทำให้ครอบคลุมความต้องการได้กว้างขวาง ประกอบกับการที่รถ บีเอ็มดับเบิลยู 3 ซีรีส์ เป็นรถขนาดเล็กอยู่แล้ว ราคาไม่แพง(เฉพาะเมื่อเทียบกับซีรีส์อื่นๆ) ทำให้มียอดขายที่สูง
ในรุ่นนี้ มีระบบเกียร์ให้เลือก 4 แบบ คือ เกียร์ธรรมดา 5 กับ 6 สปีด และเกียร์อัตโนมัติ 4 กับ 5 สปีด ส่วนเกียร์ธรรมดา 4 สปีด กับเกียร์อัตโนมัติ 3 สปีดถูกยกเลิกไป
ในประเทศไทย E36 หรือโฉมนกแก้ว จำหน่ายในปี 2535 ซึ่งเกิดเหตุการณ์ทำลายกำแพงภาษีนำเข้าโดยนายอานันท์ ปันยารชุน พอดี รุ่นนี้เป็นรถ bmw ที่ขายดีที่สุดในประเทศไทยในยุคนั้น โดยมี 2 รุ่นที่ขายดีเทน้ำเทท่าคือ 318i และ 318iA ทั้ง 2 รุ่นนี้เป็นรุ่นประกอบในประเทศโดยยนตรกิจ ทั้ง 2 รุ่นจะใช้เครื่องยนต์ 1.8 ลิตร 4 สูบ รหัสเครื่องยนต์นั้นจะแตกต่างกันออกไป เป็น M40B18 M42B18 M43B18 และ M44B19 นอกจากนั้นยังมี 316i compact ที่ขายดีด้วยเช่นกัน โดยใช้เครื่องยนต์ 1.6 ลิตร 4 สูบ รหัส M40B16 และ M43B16 ส่วนรุ่นนำเข้าจะเป็นรุ่น 318iS, 320i, 325i โดยในสเปกไทยมี abs airbag ให้แล้วมาในราคาประมาณ 1.6-1.7 ล้านบาท ในปี 1994 มีการเพิ่มรุ่น325iสเปกพิเศษ โดยเป็นเครื่อง 2400 ซีซี 188 แรงม้า ในรุ่นซีดาน 4 ประตู รุ่น318i เปลี่ยนเครื่องเป็น m43 ปี 1997 ปรับโฉมโดยเปลี่ยนไฟเลี้ยวและไฟท้าย มีรุ่น 323i และยังมีรุ่น 320i carbriolet อีกด้วยซึ่งนับว่าหายากพอสมควร
รุ่นนี้ขายต่อไปเรื่อยๆ จนถึงปลายปี 2542
รุ่นที่ 4 (E46, พ.ศ. 2541 - 2548)
รุ่นที่ 4 หรือ E46 ได้ยกเลิกการผลิตเกียร์ธรรมดาแบบปกติลงทั้งหมด โดยหันไปผลิตเกียร์ธรรมดาแบบไร้คลัตช์ (ควบคุมเกียร์ได้เองแบบเกียร์ธรรมดา แต่เวลาเปลี่ยนเกียร์ไม่ต้องเหยียบคลัตช์ จึงสนุกได้แบบเกียร์ธรรมดา แต่ขับสบายเหมือนเกียร์อัตโนมัติ) และเกียร์ธรรมดาแบบอิเล็คโทรไฮเดราลิค (เหมือนเกียร์ธรรรมดาแบบไร้คลัตช์ แต่มีระบบเซนเซอร์เปลี่ยนเกียร์ได้เองเมื่อถึงความเร็วที่ควรเปลี่ยนเกียร์แล้วแต่ไม่มีคำสั่งเปลี่ยนเกียร์จากผู้ขับขี่) ในขณะที่เกียร์อัตโนมัติแบบทั่วไปก็ยังมีอยู่ ตัวถังยังมีหลากหลายทั้งแบบวากอน, คูเป้, แฮทช์แบ็ค, ซีดาน และแบบเปิดประทุน ครบถ้วน
เครื่องยนต์มีตั้งแต่เครื่องยนต์ขนาด 1900 ซีซี 8 วาล์ว 4 สูบ 105 แรงม้า ประหยัดน้ำมัน ไปจนถึงเครื่องยนต์ขนาด 4000 ซีซี 32 วาล์ว 8 สูบ กำลังสูงสุด 507 แรงม้า แรงบิดสูงสุด 502 นิวตัน-เมตร ครอบคลุมความต้องการเกือบทุกรูปแบบของผู้ใช้รถ ทำให้มียอดขายยอดเยี่ยม และในปี พ.ศ. 2545 E46 ได้ทำยอดขายสูงสุดเป็นประวัติการณ์ของ 3 ซีรีส์ นับตั้งแต่เริ่มผลิตมา โดยสามารถขายได้ถึง 561,249 คันในปีเดียว
บีเอ็มดับเบิลยู 3 ซีรีส์ ได้รับคัดเลือกจากนิตยสารชื่อดัง "Car and Driver" ให้เป็น 1 ใน 10 รถยอดเยี่ยมประจำปี ทุกปีตลอดระยะเวลา 7 ปีที่ผลิต (อันที่จริง ตั้งแต่ พ.ศ. 2535 มาจนถึงปัจจุบัน บีเอ็มดับเบิลยู 3 ซีรีส์ ได้รับคัดเลือกเป็นรถยอดเยี่ยมประจำปีมีตลอด 17 ปีซ้อนแล้ว)
สำหรับประเทศไทยมาในปี 2543 ไมเนอร์เชนจ์ในปลายปี 2545 มีรุ่นที่ขายคิอ 318i, 318iSE, 323i, 323iSE, 330i, 320ci และ 325i convertible โดยรุ่นนี้เปลี่ยนจากยนตรกิจมาเป็นบริษัทแม่มาทำตลาด รุ่นที่ขายดีมี 318i และ 323i รุ่นนี้ยังหารถสภาพดีได้ไม่ยากแต่ค่าอะไหล่นับว่าแพงกว่า E36 อยู่มากเหมือนกัน
รุ่นที่ 5 (E90, พ.ศ. 2548 - 2555)
รุ่นที่ 5 หรือ E90 สำหรับซีดาน, E91 สำหรับวากอน, E92 สำหรับคูเป้ และ E93 สำหรับรถเปิดประทุน เปิดตัวในเดือนมีนาคม พ.ศ. 2548 และภายในสิ้นปีเดียวกัน มียอดการส่งมอบรถแล้วทั้งสิ้น 229,900 คัน และได้หันกลับมาผลิตเกียร์ธรรมดาแบบธรรมดา กับเกียร์อัตโนมัติทั่วไปอีกครั้ง มีการพัฒนาเครื่องยนต์ให้มีกำลังเพิ่มขึ้น แต่ประหยัดน้ำมันกว่าเดิม 15% สอดคล้องกับวิกฤติราคาน้ำมันที่เกิดขึ้นอีกครั้งหนึ่ง โดยเครื่องยนต์มีตั้งแต่ขนาด 1600 ซีซี ประหยัดน้ำมัน ไปจนถึง 4400 ซีซี 8 สูบ 456 แรงม้า
'''พ.ศ. 2553'''
'''พ.ศ. 2554 พ.ศ. 2555'''
รุ่นที่ 6 (F30, พ.ศ. 2555 - 2562)
รุ่นที่6หรือ F30 สำหรับซีดาน,F31 สำหรับวากอนและGT สำหรับแฮทช์แบค เปิดตัวเมื่อ14 ตุลาคม พ.ศ. 2554 ในเมืองมิวนิก,ประเทศเยอรมัน โดยได้ถ่ายทอดสดผ่านทางfacebookอีกด้วย
ในประเทศไทย มีการเปิดตัวอย่างรวดเร็วฉับไวเกินคาดคิด ในงานแถลงข่าวประจำปีของ BMW Thailand เมื่อวันที่ 23 กุมภาพันธ์ 2012 ก่อนจะนำไปเปิดตัวอย่างเป็นทางการ ให้สาธารณชนได้สัมผัส และจับจองกันล่วงหน้า เมื่อวันที่ 26 มีนาคม 2012 ในงาน Bangkok International Motor Show โดยในช่วงแรก มีเฉพาะรุ่น 320d ที่มีรูปแบบ การตกแต่งให้เลือก ถึง 3 สไตล์ ทั้งแบบ Modern Luxury และ Sport รถยนต์ล็อตแรก สั่งเข้ามาจากเยอรมัน ในแบบ CBU แต่รถยนต์ที่ส่งมอบให้ลูกค้า จะผลิตจากโรงงานของ BMW ที่ระยอง โดยใช้ชิ้นส่วนนำเข้า แบบ CKD ต่อมาได้มีการเพิ่มรุ่นย่อยใหม่เป็น รุ่นเบนซิน 320i และ 328i ในปี 2556
BMW ซีรีส์ 3 F30 ได้มีการเปลี่ยนแปลงตามรุ่นปีดังนี้
'''พ.ศ. 2555'''
'''พ.ศ. 2556'''
'''พ.ศ. 2557'''
'''พ.ศ. 2558'''
'''พ.ศ. 2559'''
'''พ.ศ. 2560'''
'''พ.ศ. 2562'''
'''พ.ศ. 2563'''
กีฬาเรือแคนูในโอลิมปิกฤดูร้อน 2016 – รอบคัดเลือก
การแข่งขันกีฬาเรือแคนูในโอลิมปิกฤดูร้อน 2016 รอบคัดเลือก เป็นการแข่งขันเรือแคนูเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2016 ณ เมืองรีโอเดจาเนโร ประเทศบราซิล โดยมีโค้วต้าทั้งหมด 136 คน แต่ละประเทศสามารถส่งนักกีฬาเข้าแข่งขันได้สูงสุด 14 คน (1 คนต่อรายการ) การคัดเลือกสิ้นสุดเมื่อเดือนสิงหาคม ค.ศ. 2016
บีเอ็มดับเบิลยู 3 ซีรีส์
รุ่นที่ 7 (G20, พ.ศ. 2561 - ปัจจุบัน)
BMW ต่อยอดตำนานของ BMW 3 Series ที่มีอายุมายาวนานกว่า 40 ปี ด้วยการเปิดตัวเจเนอเรชั่นที่ 7 ในรหัส G20 ในงาน Paris Motor Show 2018 วันนี้
สำหรับประเทศไทยมีการทำตลาดดังนี้
'''พ.ศ. 2562'''
'''พ.ศ. 2563'''
'''พ.ศ. 2564'''
'''พ.ศ. 2565'''
'''พ.ศ. 2566'''
เจ้าพ่อเซี่ยงไฮ้คนสุดท้าย
ภาพยนตร์ได้รับการเปิดตัวในจีนแผ่นดินใหญ่ ณ วันที่ 21 ธันวาคม ค.ศ. 2012
เนื้อเรื่องย่อ
เป็นเรื่องราวของ เฉิง ต้าชี่ ชายหนุ่มผู้มีความใสซื่อ แต่เมื่อครั้งที่ถูกหักหลัง เขาก็ได้เติบใหญ่ขึ้นโดยได้ทิ้งความรักไว้ที่เบื้องหลัง เพราะนั่นคือจุดอ่อนสำหรับการก้าวเดินไปข้างหน้าสู่การเป็นเจ้าพ่อตัวจริงของเซี่ยงไฮ้
การสร้าง
ภาพยนตร์ชุดนี้ใช้งบในการสร้างที่ 700 ล้านบาท และโจว เหวินฟะ รับบทเป็น เฉิง ต้าชี่ ซึ่งเป็นเจ้าพ่อเซี่ยงไฮ้ที่มีตัวตนอยู่จริง โดยโจว เหวินฟะ ได้หยุดรับงานแสดงทั้งหมดเพื่อภาพยนตร์เรื่องนี้ รวมถึงมีการใช้ทองคำจริงมาประกอบฉากโรงอุปรากร และมีการถ่ายทำขึ้นที่นครเซี่ยงไฮ้ โดยมีผู้กำกับฝ่ายศิลป์ คือ หยี ชุงมั่น ที่เคยมีผลงานเข้าชิงรางวัลออสการ์จาก ศึกโค่นบัลลังก์วังทอง มาแล้ว
ซึ่งภาพยนตร์มิได้มีเนื้อหาเดียวกับ เจ้าพ่อเซี่ยงไฮ้ ซีรีส์ที่โด่งดังเป็นที่รู้จักกันดีในยุคทศวรรษที่ 1980 แต่จะเป็นงานที่สร้างขึ้นโดยได้รับแรงบันดาลใจจากชีวิตของ ตู้ เย่วซิง หัวหน้าแก๊งมาเฟียผู้เคยมีตัวตนอยู่จริง และสร้างอาณาจักรของตัวเองขึ้นมาในเซี่ยงไฮ้ระหว่างทศวรรษที่ 1920-1930
เพลงประกอบภาพยนตร์
เพลงประกอบภาพยนตร์ประพันธ์โดยเฉิน กวงหรง บทเพลงติ้งเฟิงโบ (定風波) ประพันธ์โดยเกา ซื่อจาง
สโมสรฟุตบอลเมดสโตนยูไนเต็ด
สโมสรฟุตบอลเมดสโตน ยูไนเต็ด เป็นสโมสรฟุตบอลในประเทศอังกฤษ ตั้งอยู่ที่เมืองเมดสโตน มณฑลเคนต์ ปัจจุบันแข่งขันในระดับเนชันนัลลีก ซึ่งเป็นลีกลำดับที่ 5 ของระบบฟุตบอลลีกอังกฤษ
สโมสรฟุตบอลเมดสโตน ยูไนเต็ดในปัจจุบัน เป็นสโมสรใหม่ที่มาแทนที่สโมสรฟุตบอลเมดสโตน ยูไนเต็ดเดิม ที่เป็นสมาชิกของอิงกลิชฟุตบอลลีกจนถึงปี ค.ศ. 1992 และได้ยุบสโมสรไปเนื่องจากภาวะล้มละลาย โดยสโมสรใหม่เกิดจากทีมฟุตบอลระดับเยาวชนชื่อว่า เมดสโตน อินวิกตา ที่ได้เริ่มปรับเปลี่ยนมาแข่งขันในรายการฟุตบอลสำหรับผู้ใหญ่ในปี ค.ศ. 1992 โดยเริ่มส่งทีมเข้าร่วมการแข่งขันเป็นครั้งแรกใน "เคนต์เคาน์ตี ลีก ดิวิชัน 4" ฤดูกาล 1993–1994 ซึ่งเป็นการแข่งขันฟุตบอลลีกระดับสมัครเล่นของสโมสรที่ตั้งอยู่ภายในเขตเทศมณฑลเคนต์ ต่อมาได้เปลี่ยนชื่อสโมสรเป็น เมดสโตน ยูไนเต็ด ในปี ค.ศ. 1995 และได้เลื่อนชั้นสูงขึ้นเป็นลำดับจนกระทั่งสามารถคว้าแชมป์ "เคนต์ลีก พรีเมียร์ ดิวิชัน" ได้ในฤดูกาล 2005–2006 และได้เลื่อนชั้นขึ้นไปแข่งในอีสธ์เมียน ลีก
ฤดูกาล 2014–2015 สโมสรสามารถคว้าแชมป์ อีสธ์เมียน ลีก พรีเมียร์ดิวิชัน ได้สำเร็จและได้เลื่อนชั้นไปแข่งในเนชันนัลลีกเซาท์ โดยฤดูกาลแรกของสโมสรในเนชันนัลลีกเซาท์ สโมสรสามารถคว้าอันดับ 3 ของลีกได้ในฤดูกาลแรกที่เลื่อนชั้นขึ้นมา และได้สิทธิเข้าแข่งในรอบเพลย์ออฟเพื่อเลื่อนชั้นขึ้นไปแข่งในเนชันนัลลีก
โดยในการแข่งขันรอบเพลย์ออฟ สโมสรเข้าถึงรอบชิงชนะเลิศไปพบกับสโมสรฟุตบอลเอ็บส์ฟลีตยูไนเต็ด และสามารถเอาชนะการดวลจุดโทษไปได้หลังจากเสมอกันในช่วงเวลาปกติ 2–2 ทำให้ได้เลื่อนชั้นไปแข่งในเนชันนัลลีก
ปัจจุบันสโมสรใช้สนามกัลลาเกอร์ สเตเดียม (หรือชื่อเดิมคือสนาม เจมส์ วอทแมน เวย์) เป็นสนามเหย้ามาตั้งแต่ปี ค.ศ. 2012
ปล้นข้ามโคตร
ปล้นข้ามโคตร (Point Break) เป็นภาพยนตร์โลดโผน/อาชญากรรม กำกับโดยเอริคสัน คอร์ เขียนบทโดยเคิร์ต วิมเมอร์ ปล้นข้ามโคตร เป็นภาพยนตร์ที่สร้างใหม่ (remake) จากภาพยนตร์ คลื่นบ้ากระแทกคลื่นบ้า เมื่อปี ค.ศ. 1991 ที่นำแสดงโดยแพทริก สเวซี และเคอานู รีฟส์
เรื่องย่อ
จอห์นนี ยูทาห์ (ลุค เบรซี) เจ้าหน้าที่ FBI หนุ่มกับปฏิบัติการสืบสวนโคตรระห่ำ ที่ทำให้เขาต้องแทรกซึมเข้าไปในกลุ่มนักเล่นเซิร์ฟและนักกีฬาเอ็กซ์ตรีม เพื่อตามล่าตัวอาชญากรจอมบงการผู้สร้างความเสียหายให้แก่วงการการเงินของโลก ซึ่งเชื่อว่าแฝงตัวอยู่ในคนกลุ่มนี้ แต่ยิ่งสืบค้นลึกลงไปเท่าไร จอห์นนีก็เริ่มตระหนักว่าชีวิตของเขากำลังตกอยู่ในอันตรายของคลื่นอาชญากรรมครั้งใหญ่ที่พร้อมจะซัดเข้าใส่เขาได้ทุกเมื่อ
การผลิต
ในปี ค.ศ. 2011 ได้มีการประกาศที่จะสร้างภาพยนตร์เรื่อง Point Break ใหม่อีกครั้ง โดยเคิร์ต วิมเมอร์รับหน้าที่เขียนบทภาพยนตร์ และเอริคสัน คอร์ ผู้เคยกำกับภาพให้ เร็ว..แรงทะลุนรก ทำหน้าที่ผู้กำกับ ลุค เบรซีได้รับเลือกให้แสดงในบทของเคอานู รีฟส์เดิม ส่วนเจอราร์ด บัตเลอร์ได้รับการเสนอให้แสดงในบทของแพทริก สเวซี แต่ภายหลังเอ็ดการ์ รามิเรซ ได้รับเลือกให้แสดงบทนี้แทน การถ่ายทำเริ่มในเดือนมิถุนายน ค.ศ. 2014 ที่เบอร์ลิน
ตัวอย่างภาพยนตร์แรกเผยแพร่เมื่อวันที่ 26 พฤษภาคม ค.ศ. 2015
การตอบรับ
ระหว่างวันที่ 3-9 ธันวาคม ค.ศ. 2015 ปล้นข้ามโคตร ทำรายได้ในประเทศไทย 5.19 ล้านบาท และระหว่างวันที่ 24-30 ธันวาคม ค.ศ. 2015 ภาพยนตร์เรื่องนี้ทำรายได้ 48.37 ล้านบาท
เหตุเขื่อนแตกที่ลาว พ.ศ. 2561
เขื่อนไฟฟ้าพลังน้ำเซเปียน-เซน้อย มีมูลค่าโครงการ 3.24 หมื่นล้านบาท มีกำลังการผลิตไฟฟ้า 410 เมกกะวัตต์ ซึ่งเป็นหนึ่งในแผนพัฒนาประเทศ ให้สาธารณรัฐประชาธิปไตยประชาชนลาวเป็นแบตเตอรี่แห่งเอเชีย คือการผลิตกระแสไฟฟ้าให้กับประเทศใกล้เคียง ภายใต้การก่อสร้างในแขวงจำปาศักดิ์ ตะวันออกเฉียงใต้ของประเทศลาว ชื่อเขื่อนเซเปียน-เซน้ำน้อย ได้เกิดแตกเมื่อวันที่ 23 กรกฎาคม พ.ศ. 2561 เนื่องด้วยสันเขื่อนปิดช่องเขาต่ำ โดยก่อสร้างสันเขาเพื่อเชื่อมระหว่างภูเขากับภูเขาให้ได้ปริมาณน้ำมากขึ้น การออกแบบเขื่อน ซึ่งไม่สามารถรับมือกับสภาพอากาศที่เลวร้ายและอุบัติภัยได้ อย่างกรณีที่เกิดฝนตกหนักมากๆ ปัจจุบันความผันผวนด้านสภาพอากาศที่ยากต่อการพยากรณ์และรุนแรง เกิดขึ้นบ่อยครั้งมากในลาวและในภูมิภาคนี้ อันเป็นผลมาจากการเปลี่ยนแปลงของสภาวะภูมิอากาศ นำไปสู่ผลกระทบโดยกว้าง และประชากรท้องถิ่นในแขวงอัตตะปือที่อยู่ใกล้เคียงไม่มีที่อยู่อาศัย ตั้งแต่วันที่ 28 กรกฎาคม มีการยืนยันยอดผู้เสียชีวิต 27 ราย, สูญหายอย่างน้อย 130 ราย และ 6,600 คนต้องพลัดถิ่น
การซื้อขายไฟฟ้าไทยกับลาว
โดยเมื่อวันที่ 6 ก.พ. 2556 การไฟฟ้าฝ่ายผลิตแห่งประเทศไทย หรือ กฟผ. ได้ลงนามสัญญาซื้อขายไฟฟ้า กับ บริษัท ไฟฟ้า เซเปี่ยน-เซน้ำน้อย โดย กฟผ. รับซื้อไฟฟ้าประมาณ 354 เมกะวัตต์ ที่จุดส่งมอบไฟฟ้าชายแดนไทย-ลาว คิดเป็นพลังงานไฟฟ้า 1,575 ล้านหน่วยต่อปี อายุสัญญา 27 ปี มีจุดเชื่อมโยงระบบส่ง 500 เควี ฝั่งลาวที่สถานีไฟฟ้าปากเซ และฝั่งไทยที่สถานีไฟฟ้าแรงสูงอุบลราชธานี 3 โครงการฯ กำหนดเริ่มจำหน่ายไฟฟ้าเชิงพาณิชย์ให้ กฟผ. ในปีหน้า 2562
ผลกระทบ
ภายในไม่กี่วันของภัยพิบัติ ผู้รอดชีวิตกำลังตั้งคำถามว่าเหตุใดพวกเขาจึงได้รับคำเตือนเล็กน้อยก่อนที่มันจะเกิดขึ้น "กับบางส่วนของพลัดถิ่นว่าพวกเขาได้รับคำเตือนให้อพยพบ้านเพียงไม่กี่ชั่วโมงก่อนที่ภัยพิบัติจะเกิด" หนังสือพิมพ์เดอะวอชิงตันโพสต์ ตั้งข้อสังเกตว่า "มันก็ไม่มีความชัดเจนว่าจะเสียหายร้ายแรงต่อแผนโดยรวม"สำหรับความปรารถนาต่อกระแสไฟฟ้าที่ใช้กำลังน้ำของประเทศลาว ในขณะเดียวกัน หุ้นในบริษัทต่าง ๆ ที่เกี่ยวข้องกับโครงการ โดยเฉพาะอย่างยิ่ง เอสเค อีแอนด์ซี (SK E&C) ร่วงทันทีหลังจากเกิดภัยพิบัติ
ประกันส่งทีมลงสำรวจพื้นที่
ขณะที่นางสาวนิตยา พิริยะธรรมวงศ์ ประธานกรรมการบริหารของบริษัท บมจ.ชับบ์สามัคคีประกันภัย เปิดเผย “ประชาชาติธุรกิจ” ว่า ในส่วนของบริษัทได้เข้าไปรับประกันภัยเขื่อนเซเปียน-เซน้ำน้อย ที่ สปป.ลาว โดยเป็นการรับประกันภัยต่อมาจาก บมจ.อลิอันซ์ ประกันภัย ลาว (Allianz General Laos) ในสัดส่วน 17.5% บนกรมธรรม์ประกันการก่อสร้าง (contractors all risks) รวมทั้งการประกันความรับผิดต่อบุคคลภายนอก ซึ่งขณะนี้บริษัทได้แต่งตั้ง surveyor loss ad-juster เพื่อเข้าไปทำการสำรวจตรวจสอบความเสียหายในพื้นที่ โดยเบื้องต้นที่ยังไม่มีข้อมูลจากผู้สำรวจภัย แต่จากที่ประเมินความเสียหายในส่วนของชับบ์สามัคคีประกันภัย ที่รับประกันภัยต่อมา คาดว่าจะอยู่ที่ประมาณ 180 ล้านบาท
รายงานข่าวระบุสำหรับบริษัทประกันในประเทศไทยที่ได้รับประกันภัยต่อจาก บมจ.อลิอันซ์ ประกันภัย ลาว มี 2 บริษัทคือ บมจ.ชับบ์สามัคคีประกันภัย และบริษัท ไอเอจี ประกันภัย (ประเทศไทย) จำกัด
น้ำเขื่อนแตกทำให้กับระเบิดย้ายที่
นายบลอสซัม กิลมอร์ ผู้อำนวยการกลุ่มให้คำปรึกษาด้านกับระเบิดหรือเอ็มเอจี มูลนิธิของอังกฤษในสปป.ลาว ออกแถลงแสดงความกังวลต่อเหตุเขื่อนเซเปียน-เซน้ำน้อย แตกเมื่อปลายเดือนกรกฎาคม ส่งผลให้เกิดน้ำท่วมเป็นวงกลว้าง ว่าอาจทำให้กับระเบิดที่ไม่ทำงานจำนวนมากที่ตกค้างมาตั้งแต่ยุคสงครามเวียดนามเคลื่อนย้ายตำแหน่ง จากสถานการณ์พบว่า สิ่งที่อันตรายคือชาวบ้านไร้ที่อยู่อาศัยหลายพันคนเข้าไปตั้งค่ายหลบภัยในพื้นที่ไม่ปลอดภัยด้านกับระเบิด โดยเฉพาะเขตสะหนามไซ ซึ่งถือว่าเป็นพื้นที่ที่ได้รับยืนยันว่าอันตราย ขณะที่แขวงอัตตะปือเป็นพื้นที่ปนเปื้อนไปด้วยวัตถุระเบิดจำนวนมาก ซึ่งมีความเป็นไปได้ว่ากรณีน้ำท่วมครั้งนี้อาจทำให้พื้นที่ที่เคลียร์กับระเบิดไปแล้วต้องมีการตรวจสอบใหม่
นโยบายหลังเขื่อนแตก
ภายหลังเหตุการณ์เขื่อนเซเปียน-เซน้ำน้อยแตก รัฐบาลลาวได้มีมติ ค.ร.ม. เพื่อระงับการสร้างเขื่อนใหม่ซึ่งมีแผนว่าจะสร้างกว่า 50 แห่งลงชั่วคราวเพื่อสอบสวนสาเหตุของอุบัติเหตุในครั้งนี้
ธงพระอิสริยยศ
ธงพระอิสริยยศ หมายถึง ธงที่ใช้เป็นเครื่องหมายพระอิสริยยศของพระมหากษัตริย์และบรรดาพระบรมวงศานุวงศ์ตามลำดับชั้นต่าง ๆ ใช้ในการเสด็จพระราชดำเนินหรือเสด็จในพิธีการต่าง ๆ อย่างเป็นทางการ
รายการภาพธงพระอิสริยยศ
ภาพธงพระอิสริยยศของประเทศต่าง ๆ ที่แสดงไว้ในที่นี้ มีเฉพาะธงประจำพระองค์สำหรับระดับพระประมุข เช่น พระมหากษัตริย์ จักรพรรดิ สุลต่าน หรือดยุคเท่านั้น บางชาติอาจมีธงชั้นที่แยกย่อยลงไปอีก โดยลดหลั่นลงไปตามพระยศของพระบรมวงศานุวงศ์
ชาลส์ ซาวาริน
ชาลส์ แองเจโล ซาวาริน (Charles Angelo Savarin; เกิด 2 ตุลาคม พ.ศ. 2486) เป็นนักการเมืองชาวดอมินีกา ซึ่งดำรงตำแหน่งเป็นประธานาธิบดีดอมินีกา ตั้งแต่ปี พ.ศ. 2556 เขาเป็นสมาชิกของพรรคแรงงานดอมินีกา และช่วงเวลาหนึ่งเคยดำรงตำแหน่งรัฐมนตรีกระทรวงต่าง ๆ ดังนี้ กระทรวงความปลอดภัย กระทรวงการตรวจคนเข้าเมือง กระทรวงแรงงาน และกระทรวงบริการสาธารณะ
ชีวิตทางการเมือง
หลังจากการสิ้นสุดของรัฐบาลแพทริก จอห์น (ซึ่งซาวารินมีบทบาทสำคัญ) ซาวารินได้รับแต่งตั้งให้เป็นประธานคณะกรรมการเพื่อความอยู่รอดแห่งชาติ (ซีเอ็นเอส) ได้รับมอบหมายให้ดูแลการเปลี่ยนผ่านไปสู่รัฐบาลชั่วคราว
ซาวารินเคยลงแข่งขันการเลือกตั้งทั่วไปปี พ.ศ. 2523 ในสังกัดพรรคเสรีภาพดอมินีกา (ดีเอฟพี) โดยแพ้ไมค์ ดักลาสด้วยคะแนน 531 คะแนน ส่วนซาวารินได้ไป 405 คะแนน
ในปี พ.ศ. 2526 ซาวารินได้รับแต่งตั้งให้เป็นรัฐมนตรีที่ไม่มีอยู่ในสังกัดสำนักนายกรัฐมนตรี โดยมีหน้าที่รับผิดชอบพิเศษด้านการค้า อุตสาหกรรม และการท่องเที่ยว
ในปี พ.ศ. 2529 ซาวารินได้รับแต่งตั้งให้เป็นเอกอัครราชทูต หรือผู้แทนถาวรประจำสหภาพยุโรป นอกจากนี้เขายังดำรงตำแหน่งเป็นโฆษกเอกอัครราชทูตประจำแอฟริกา, แคริบเบียน และแปซิฟิก และสิ้นสุดลงในปี พ.ศ. 2536 เนื่องจากเขากลับไปโดมินิกาเพื่อรับตำแหน่งผู้จัดการทั่วไปของ บริษัท พัฒนาแห่งชาติ (เอ็นดีซี)
ในช่วงเทอมแรกของเขาในฐานะ ส.ส. ซาวารินจากส่วนกลางของโรโซสนับสนุนให้เกิด "โอกาสทางการศึกษาที่เท่าเทียมกัน" สำหรับเด็กในพื้นที่ลุ่มน้ำโรโซ เขาได้รับเลือกเป็น ส.ส. อีกครั้งในโรโซจากการเลือกตั้งทั่วไปปี พ.ศ. 2543 ด้วยคะแนนความนิยมที่ลดลงมาก ซาวารินจึงตกลงเข้าร่วมกับพรรคแรงงานดอมินีกาที่นำโดยรูซี ดักลาส เขาได้รับแต่งตั้งเป็นรัฐมนตรีว่าการกระทรวงการท่องเที่ยว หลังจากดักลาสเสียชีวิตในอีกแปดเดือนต่อมา ปิแอร์ ชาลส์ก็ได้รับแต่งตั้งให้เป็นนายกรัฐมนตรี เขาได้แต่งตั้งซาวารินให้เป็น รัฐมนตรีกระทรวงการพัฒนาองค์กร และ รัฐมนตรีกระทรวงบริการสาธารณะ ให้กับพอร์ตโฟลิโอของ ซาวาริน
ซาวารินเข้าร่วมพรรคแรงงาน และมีส่วนสำคัญในการหาเสียงสาธารณะสำหรับการเลือกตั้งทั่วไปปี พ.ศ. 2552 เขาร่วมพูดปราศรัยบนเวทีในการแสดงตอนกลางคืนยอดนิยมร่วมกับทนายความ แอนโธนี แอสตาฟาน และ เอ็ดดี้ แลมเบิร์ต ผู้แข็งแกร่งจากดีแอลพี ซาวารินเป็นที่รู้จักจากทักษะการพูดปราศรัยบนเวทีจึงกลายเป็นบุคคลสำคัญในเวทีการเมือง ดีแอลพี เช่นกัน
นักสหภาพแรงงาน
เขาดำรงตำแหน่งเลขาธิการสมาคมข้าราชการพลเรือน (ซีเอสเอ) เป็นเวลาเกือบสองทศวรรษ และเกือบได้จัดตั้งคณะบริการสาธารณะด้วยตัวคนเดียวให้เป็นสหภาพแรงงานที่ทรงอิทธิพลที่สุดในโดมินิกา ระหว่างการประท้วงเพื่อบริการสาธารณะเกี่ยวกับการตัดเงินเดือน 5% ในปี พ.ศ. 2546 ซาวารินเป็นแนวหน้าในการปกป้องการกระทำของรัฐบาล สิ่งนี้ซ้ำเติมความเป็นผู้นำของซาวาริน โดยเลขาธิการทั่วไป โทมัส เลตัง ขู่ว่าจะเพิกถอนการเป็นสมาชิกตลอดชีพของ ซาวาริน ในสหภาพ
ซาวารินเป็นที่รู้จักทั่วประเทศจากการนัดหยุดงานของ ซีเอสเอ สองครั้ง ครั้งที่หนึ่งการนัดหยุดงานเพื่อบริการสาธารณะในปี พ.ศ. 2516 เกี่ยวกับการย้ายนักวิทยุกระจายเสียง แดเนียล "ปาป้าดี" เคาเดเรียน และการนัดหยุดงานทั่วไปของ ซีเอสเอ ในเดือนกันยายนถึงตุลาคม พ.ศ. 2520 ที่ทำให้เกาะแห่งนี้แทบพิการ ซาวารินเติบโตขึ้นและเป็นผู้นำสหภาพแรงงานที่โดดเด่นที่สุดบนเกาะ แนวทางของ ซีเอสเอ คือชนชั้นกลางไม่ใช่ชนชั้นแรงงาน แม้ว่าสมาชิกจะมาจากชนชั้นแรงงานดอมินีกาที่เคยได้รับสิทธิ ซึ่งได้รับอำนาจทางเศรษฐกิจและสังคมจากการปฏิรูปพรรคแรงงานก่อนหน้านี้ แต่ผู้นำ ซีเอสเอ ส่วนใหญ่ก็เห็นอกเห็นใจต่อ พรรคเสรีภาพ แท้จริงแล้ว ซีเอสเอ และสหภาพแรงงานท้องถิ่นอื่น ๆ ได้ดำเนินตามแนวทางธุรกิจที่สนับสนุนและปรัชญาการล่าอาณานิคมแบบใหม่ของ เอเอฟแอล-ซีไอโอ ของสหรัฐฯ ซึ่งดำเนินนโยบายต่อต้านฝ่ายซ้ายอย่างรุนแรงในละตินอเมริกา
ประธานาธิบดี
ซาวารินดำรงตำแหน่งประธานาธิบดีดอมินีกาตามพิธีการตั้งแต่ปี พ.ศ. 2556 ประธานาธิบดีซาวารินได้รับเลือกอีกครั้งในปี พ.ศ. 2561 เพื่อดำรงตำแหน่งใหม่เป็นเวลา 5 ปี
สมเด็จพระสังฆราชเจ้า กรมหลวงวชิรญาณสังวร
สมเด็จพระสังฆราชเจ้า กรมหลวงวชิรญาณสังวร พระนามเดิม เจริญ คชวัตร ฉายา สุวฑฺฒโน (3 ตุลาคม พ.ศ. 2456 – 24 ตุลาคม พ.ศ. 2556) เป็นสมเด็จพระสังฆราช สกลมหาสังฆปริณายกพระองค์ที่ 19 แห่งกรุงรัตนโกสินทร์ สถิต ณ วัดบวรนิเวศราชวรวิหาร ทรงดำรงตำแหน่งเมื่อ พ.ศ. 2535ในรัชสมัยพระบาทสมเด็จพระมหาภูมิพลอดุลยเดชมหาราช บรมนาถบพิตร ถือเป็นสมเด็จพระสังฆราชองค์แรกที่มีพระชันษามากกว่าพระสังฆราชในอดีตและเป็นพระองค์แรกของไทยที่มีชันษา100 ปี สิ้นพระชนม์เมื่อวันที่ 24 ตุลาคม พ.ศ. 2556 เนื่องจากติดเชื้อในกระแสพระโลหิต
ขณะทรงพระเยาว์
พระชนกน้อย คชวัตร เป็นบุตรคนที่สามจากทั้งหมดสี่คนของเล็ก กับแดงอิ่ม คชวัตร เป็นหลานปู่-หลานย่าของหลวงพิพิธภักดี ผู้เคยเป็นข้าราชการชาวกรุงเก่า กับนางจีนผู้ภริยาหลวงพิพิธภักดีเป็นหลานยายของท้าวเทพกระษัตรี ส่วนพระชนนีกิมน้อย หรือน้อย ซึ่งเคยเปลี่ยนชื่อเป็นแดงแก้วนั้น มีบิดาเป็นคนเชื้อสายจีนคือนายเฮงเล็ก แซ่ตั๊น กับมารดาเชื้อสายญวนชื่อนางทองคำ ครั้นนายเฮงเล็กถึงแก่กรรม นางทองคำจึงสมรสใหม่กับนายสุข รุ่งสว่าง มีบุตรด้วยกัน 4 คน
เมื่อพระชันษาได้ 8 ปี ทรงเข้าเรียนที่โรงเรียนประชาบาล วัดเทวสังฆาราม จนจบชั้นประถม 5 (เทียบเท่าชั้นมัธยมศึกษาปีที่ 1 และ 2 ในปัจจุบัน) เมื่อ พ.ศ. 2468 ในขณะที่มีพระชันษา 12 ปี หลังจากนั้น ทรงไม่รู้ว่าจะเรียนอะไรต่อและไม่รู้ว่าจะเรียนที่ไหน ทรงเล่าว่า "เมื่อเยาว์วัยมีพระอัธยาศัยค่อนข้างขลาด กลัวต่อคนแปลกหน้า และค่อนข้างจะเป็นคนติดป้าที่อยู่ ใกล้ชิดกันมาแต่ทรงพระเยาว์โดยไม่เคยแยกจากกันเลย" จึงทำให้พระองค์ไม่กล้าตัดสินพระทัยไปเรียนต่อที่อื่น
บรรพชาและอุปสมบท
เมื่อพระองค์ยังทรงพระเยาว์นั้นทรงเจ็บป่วยออดแอดอยู่เสมอ โดยมีอยู่คราวหนึ่งที่ทรงป่วยหนักจนญาติ ๆ ต่างพากันคิดว่าคงไม่รอดแล้วและได้บนไว้ว่า ถ้าหายป่วยจะให้บวชเพื่อแก้บน แต่เมื่อหายป่วยแล้ว พระองค์ก็ยังไม่ได้บวช จนกระทั่งเรียนจบชั้นประถม 5 แล้ว พระองค์จึงได้ทรงบรรพชาเป็นสามเณรเพื่อแก้บนในปี พ.ศ. 2469 ขณะมีพระชันษาได้ 14 ปี ที่วัดเทวสังฆาราม โดยมีพระเทพมงคลรังษี (ดี พุทฺธโชติ) เจ้าอาวาสวัดเทวสังฆาราม เป็นพระอุปัชฌาย์ และพระครูนิวิฐสมาจาร (เหรียญ สุวณฺณโชติ) เจ้าอาวาสสวัดศรีอุปลาราม เป็นพระอาจารย์ให้สรณะและศีล
ภายหลังบรรพชาแล้วได้จำพรรษาอยู่ที่วัดเทวสังฆาราม 1 พรรษา และได้มาศึกษาพระธรรมวินัยที่วัดเสน่หา จังหวัดนครปฐม หลังจากนั้น พระเทพมงคลรังษี (ดี พุทธฺโชติ) พระอุปัชฌาย์ได้พาพระองค์ไปยังวัดบวรนิเวศราชวรวิหาร และนำพระองค์ขึ้นเฝ้าถวายตัวต่อสมเด็จพระวชิรญาณวงศ์ เจ้าอาวาสวัดบวรนิเวศวิหาร (ต่อมาคือสมเด็จพระสังฆราชเจ้า กรมหลวงวชิรญาณวงศ์) เพื่ออยู่ศึกษาพระปริยัติธรรมในสำนักวัดบวรนิเวศวิหาร พระองค์ทรงได้รับประทานนามฉายาจากสมเด็จพระสังฆราชว่า “สุวฑฺฒโน” ซึ่งมีความหมายว่า “ผู้เจริญดี” จนกระทั่งพระชันษาครบอุปสมบทจึงทรงเดินทางกลับไปอุปสมบทที่วัดเทวสังฆารามเมื่อ พ.ศ. 2476 ภายหลังจึงได้เดินทางเข้ามาจำพรรษา ณ วัดบวรนิเวศวิหาร กรุงเทพมหานคร เพื่อทรงศึกษาพระธรรมวินัยและที่วัดบวรนิเวศวิหารนี่เอง พระองค์ท่านได้เข้าพิธีอุปสมบทซ้ำในธรรมยุติกนิกายเมื่อวันที่ 15 กุมภาพันธ์ พ.ศ. 2476 (นับแบบปัจจุบันตรงกับ พ.ศ. 2477) โดยมีสมเด็จพระสังฆราชเจ้า กรมหลวงวชิรญาณวงศ์ เป็นพระอุปัชฌาย์ พระเทพเมธี (จู อิสฺสรญาโณ) เป็นพระกรรมวาจาจารย์
การศึกษาพระปริยัติธรรม
พระองค์ทรงเริ่มเรียนพระปริยัติธรรมตามคำชักชวนของพระเทพมงคลรังษี (ดี พุทฺธโชติ) พระอุปัชฌาย์ ที่ตั้งใจจะให้พระองค์กลับมาสอนพระปริยัติธรรมที่วัดเทวสังฆารามและจะสร้างโรงเรียนพระปริยัติธรรมเตรียมไว้ให้ โดยพระอุปัชฌาย์นำพระองค์ไปฝากไว้กับพระครูสังวรวินัย (อาจ) เจ้าอาวาสวัดเสน่หา เมื่อวันที่ 20 มิถุนายน พ.ศ. 2470 แล้วจึงเริ่มเรียนภาษาบาลีโดยมีพระเปรียญจากวัดมกุฏกษัตริยารามราชวรวิหาร กรุงเทพมหานคร เป็นอาจารย์สอน หลังจากนั้น จึงเดินทางมายังกรุงเทพมหานครเพื่อศึกษาพระปริยัติธรรมที่วัดบวรนิเวศวิหาร พระองค์ทรงสอบได้นักธรรมชั้นตรีได้เมื่อ พ.ศ. 2472 และทรงสอบได้นักธรรมชั้นโทและเปรียญธรรม 3 ประโยค ในปี พ.ศ. 2473
พระองค์ทรงตั้งพระทัยอย่างมากในการสอบเปรียญธรรม 4 ประโยค แต่ผลปรากฏว่าทรงสอบตก ทำให้ทรงรู้สึกท้อแท้และคิดว่า "คงจะหมดวาสนาในทางพระศาสนาเสียแล้ว" แต่เมื่อทรงคิดทบทวนและไตร่ตรองดูว่าทำไมจึงสอบตก ก็ทรงตระหนักได้ว่าเหตุแห่งการสอบตกนั้นเกิดจากความประมาทโดยแท้ กล่าวคือ ทรงทำข้อสอบโดยไม่พิจารณาให้รอบคอบด้วยสำคัญผิดว่าตนรู้ดีแล้ว ทั้งยังมุ่งอ่านเฉพาะเนื้อหาที่เก็งว่าจะออกเป็นข้อสอบเท่านั้น ซึ่งพระองค์ทรงพบว่าเป็นวิธีการเรียนที่ไม่ถูกต้องเพราะไม่ทำให้เกิดความรู้อย่างแท้จริง จึงเป็นสาเหตุที่ทำให้พระองค์สอบตก เมื่อพระองค์ทรงตระหนักได้ดังนี้แล้วจึงทรงเปลี่ยนมาใช้วิธีเรียนแบบสม่ำเสมอและทั่วถึง พระองค์จึงสอบได้ทั้งนักธรรมชั้นเอกและเปรียญธรรม 4 ประโยค ในปี พ.ศ. 2475
หลังจากนั้น พระองค์ทรงกลับไปสอนพระปริยัติธรรมที่โรงเรียนเทวานุกูล วัดเทวสังฆาราม เพื่อสนองพระคุณพระเทพมงคลรังษีเป็นเวลา 1 พรรษา แล้วจึงทรงกลับมาอยู่วัดบวรนิเวศวิหารเพื่อทรงศึกษาพระปริยัติธรรมต่อไป โดยทรงสอบได้เปรียญธรรม 5 ประโยค โดยในระหว่างที่ทรงอยู่วัดบวรนิเวศวิหารนั้น พระองค์ก็ยังคงกลับไปช่วยสอนพระปริยัติธรรมที่วัดเทวสังฆารามอยู่เสมอ พระองค์ยังทรงศึกษาพระปริยัติธรรมอย่างต่อเนื่อง จนกระทั่ง สอบได้เปรียญธรรม 9 ประโยค ในปี พ.ศ. 2484
การปฏิบัติหน้าที่ด้านคณะสงฆ์
หลังจากที่พระองค์สอบได้เปรียญธรรม 9 แล้ว พระองค์ทรงเริ่มงานอันเกี่ยวเนื่องกับคณะสงฆ์อีกมากมาย ซึ่งนอกเหนือจากเป็นครูสอนพระปริยัติธรรมแล้ว พระองค์ยังเป็นผู้อำนวยการศึกษาสำนักเรียนวัดบวรนิเวศวิหารซึ่งมีหน้าที่จัดการศึกษาของภิกษุสามเณรทั้งแผนกธรรมและแผนกบาลี รวมทั้งทรงเป็นสมาชิกสังฆสภาโดยตำแหน่งในฐานะเป็นพระเปรียญ 9 ประโยค ต่อมา เมื่อมีการจัดตั้งมหาวิทยาลัยมหามกุฏราชวิทยาลัยขึ้นอีกครั้งในปี พ.ศ. 2488 พระองค์ทรงรับหน้าที่เป็นกรรมการสภาการศึกษาและอาจารย์ของมหาวิทยาลัย รวมทั้ง เป็นพระวินัยธรชั้นอุทธรณ์และรักษาการพระวินัยธรชั้นฎีกาในกาลต่อมา นอกจากนี้ ยังทรงเป็นเลขานุการในสมเด็จพระสังฆราชเจ้า กรมหลวงวชิรญาณวงศ์อีกด้วย
เมื่อมีพระชันษาได้ 34 ปี พระองค์ได้รับพระราชทานสมณศักดิ์เป็นพระราชาคณะ ชั้นสามัญ ที่ พระโศภนคณาภรณ์ โดยพระองค์ได้รับเลือกจากสมเด็จพระสังฆราชเจ้า กรมหลวงวชิรญาณวงศ์ให้เป็นพระอภิบาลของพระภิกษุพระบาทสมเด็จพระมหาภูมิพลอดุลยเดชมหาราช บรมนาถบพิตรในระหว่างที่ผนวชเป็นพระภิกษุและเสด็จประทบ ณ วัดบวรนิเวศวิหาร เมื่อปี พ.ศ. 2499 ต่อมา ได้เลื่อนสมณศักดิ์เป็นพระราชาคณะ ชั้นธรรม ที่ พระธรรมวราภรณ์ โดยราชทินนามทั้ง 2 ข้างต้นนั้นเป็นราชทินนามที่ตั้งขึ้นใหม่สำหรับพระราชทานแก่พระองค์เป็นรูปแรก
ในปี พ.ศ. 2504 พระองค์ได้รับตำแหน่งเป็นผู้รักษาการเจ้าคณะธรรมยุตภาคทุกภาคและเจ้าอาวาสวัดบวรนิเวศวิหารราชวรวิหาร ในปีเดียวกันนี้เองพระองค์ได้รับการสถาปนาที่ พระสาสนโสภณ พระองค์เข้ารับตำแหน่งกรรมการมหาเถรสมาคมตั้งแต่ปี พ.ศ. 2506 นอกจากนั้น ยังได้ทรงนิพนธ์ผลงานทางวิชาการ เอกสาร และตำราด้านพุทธศาสนาไว้มากมาย
สมเด็จพระสังฆราช
พ.ศ. 2515 พระองค์ได้รับพระราชทานสถาปนาเป็นสมเด็จพระราชาคณะที่ สมเด็จพระญาณสังวร ซึ่งเป็นราชทินนามที่พระบาทสมเด็จพระพุทธเลิศหล้านภาลัยโปรดให้ตั้งขึ้นใหม่สำหรับพระราชทานสถาปนาสมเด็จพระอริยวงษญาณ (สุก ญาณสังวร) พระราชาคณะฝ่ายวิปัสสนาธุระเป็นครั้งแรก เมื่อ พ.ศ. 2359 ตำแหน่งสมเด็จพระราชาคณะที่สมเด็จพระญาณสังวร จึงเป็นตำแหน่งพิเศษที่โปรดพระราชทานสถาปนาแก่พระเถระผู้ทรงคุณทางวิปัสสนาธุระเท่านั้น
เมื่อสมเด็จพระสังฆราชเจ้า กรมหลวงชินวราลงกรณ สมเด็จพระสังฆราชในขณะนั้นสิ้นพระชนม์ในปี พ.ศ. 2531 ทำให้ตำแหน่งสมเด็จพระสังฆราชว่างลง พระบาทสมเด็จพระมหาภูมิพลอดุลยเดชมหาราช บรมนาถบพิตรจึงมีพระบรมราชโองการโปรดเกล้าฯ สถาปนาพระองค์ขึ้นเป็นสมเด็จพระสังฆราช สกลมหาสังฆปริณายก ในราชทินนามเดิมคือ สมเด็จพระญาณสังวร ซึ่งราชทินนามดังกล่าวนับเป็นราชทินนามพิเศษ กล่าวคือ สมเด็จพระสังฆราชที่มิได้เป็นพระบรมวงศานุวงศ์นั้น โดยปกติจะใช้ราชทินนามว่า สมเด็จพระอริยวงศาคตญาณ บางพระองค์ ครั้งนี้จึงนับเป็นอีกหนึ่งครั้งมีการใช้ราชทินนาม สมเด็จพระญาณสังวร สำหรับสมเด็จพระสังฆราชเพื่อเป็นการยกย่องพระเกียรติคุณทางวิปัสสนาธุระของพระองค์ให้เป็นที่ประจักษ์
ผู้ปฏิบัติหน้าที่แทนสมเด็จพระสังฆราช
ในช่วงที่สมเด็จพระญาณสังวร สมเด็จพระสังฆราช มีศาสนกิจที่จะต้องเสด็จไปต่างประเทศ พระองค์จะมีพระบัญชาแต่งตั้งผู้ปฏิบัติหน้าที่แทนสมเด็จพระสังฆราช โดยเมื่อครั้งพระองค์เสด็จประเทศจีนอย่างเป็นทางการ ตามคำกราบทูลอาราธนาของทบวงศาสนกิจ ประเทศจีน และเสด็จปฏิบัติศาสนกิจที่ประเทศเนปาล พระองค์มีพระบัญชาแต่งตั้งให้ สมเด็จพระพุทธโฆษาจารย์ (ฟื้น ชุตินฺธโร) เป็นผู้ปฏิบัติหน้าที่แทนสมเด็จพระสังฆราช นอกจากนี้ เมื่อครั้งที่พระองค์เสด็จปฏิบัติศาสนกิจที่ประเทศญี่ปุ่นและประเทศอินเดีย พระองค์มีพระบัญชาแต่งตั้งสมเด็จพระพุทธปาพจนบดี (ทองเจือ จินฺตากโร) เป็นผู้ปฏิบัติหน้าที่แทนสมเด็จพระสังฆราช
ช่วงปี พ.ศ. 2547 หลังจากที่สมเด็จพระญาณสังวร สมเด็จพระสังฆราช ประชวรและประทับรักษาพระองค์ ณ โรงพยาบาลจุฬาลงกรณ์ เข้าร่วมงานพระศาสนาไม่สะดวก มหาเถรสมาคม ซึ่งเป็นองค์กรปกครองคณะสงฆ์ ได้แต่งตั้งให้สมเด็จพระพุฒาจารย์ (เกี่ยว อุปเสโณ) เป็นผู้ปฏิบัติหน้าที่สมเด็จพระสังฆราช ซึ่งสมเด็จพระสังฆราชได้มีพระบัญชาว่า “ทราบและเห็นชอบ” เมื่อวันที่ 26 มกราคม พ.ศ. 2547 ต่อมา การแต่งตั้งนั้นได้สิ้นสุดลงเพราะครบระยะเวลาที่กำหนด มหาเถรสมาคมจึงได้แต่งตั้งคณะผู้ปฏิบัติหน้าที่สมเด็จพระสังฆราช เพื่อบริหารกิจการคณะสงฆ์แทนสมเด็จพระญาณสังวร สมเด็จพระสังฆราช โดยประกอบด้วยพระราชาคณะ รวม 7 รูป จากพระอาราม 7 วัด โดยมีสมเด็จพระพุฒาจารย์ (เกี่ยว อุปเสโณ) ในฐานะมีอาวุโสสูงสุดโดยสมณศักดิ์ทำหน้าที่ประธานคณะผู้ปฏิบัติหน้าที่สมเด็จพระสังฆราช
สิ้นพระชนม์
สมเด็จพระญาณสังวร สมเด็จพระสังฆราช สกลมหาสังฆปริณายก สิ้นพระชนม์เมื่อวันที่ 24 ตุลาคม พ.ศ. 2556 เวลา 19:30 นาฬิกา ณ โรงพยาบาลจุฬาลงกรณ์ เนื่องจากติดเชื้อในกระแสพระโลหิต มีการเคลื่อนพระศพจากโรงพยาบาลจุฬาลงกรณ์มายังตำหนักเพชร วัดบวรนิเวศวิหาร เมื่อวันที่ 25 ตุลาคม พ.ศ. 2556 เวลา 17.00 น. สมเด็จพระบรมโอรสาธิราชฯ สยามมกุฎราชกุมาร เสด็จพระราชดำเนินพร้อมด้วยพระเจ้าวรวงศ์เธอ พระองค์เจ้าศรีรัศมิ์ พระวรชายาฯ ถึงตำหนักเพ็ชร วัดบวรนิเวศวิหาร เพื่อถวายน้ำสรงพระศพ สมเด็จพระญาณสังวร สมเด็จพระสังฆราช สกลมหาสังฆปริณายก โดยพระบาทสมเด็จพระเจ้าอยู่หัว ทรงพระกรุณาโปรดเกล้าฯให้สมเด็จพระบรมโอรสาธิราชฯ สยามมกุฎราชกุมาร เสด็จพระราชดำเนินแทนพระองค์
เมื่อสมเด็จพระบรมโอรสาธิราชฯ สยามมกุฎราชกุมาร ถวายน้ำสรงพระศพเสร็จแล้ว เจ้าพนักงานสุกำพระศพลงสู่หีบ แล้วเชิญไปประดิษฐานหลังชั้นแว่นฟ้าทอง ประกอบพระโกศกุดั่นใหญ่ภายใต้เศวตฉัตร 3 ชั้น แวดล้อมด้วยเครื่องประกอบพระเกียรติยศ เสร็จแล้วทรงทอดผ้าไตรถวายพระศพ พร้อมทั้งทรงวางพวงมาลาพระบาทสมเด็จพระเจ้าอยู่หัว สมเด็จพระนางเจ้าฯ พระบรมราชินีนาถ และพวงมาลาส่วนพระองค์ ที่หน้าพระโกศพระศพ
การนี้พระบาทสมเด็จพระมหาภูมิพลอดุลยเดชมหาราช บรมนาถบพิตรได้พระราชทานเลื่อนชั้นยศพระโกศประกอบพระอิสริยยศจากพระโกศกุดั่นน้อยเป็นพระโกศกุดั่นใหญ่ตั้งแต่วันแรกที่สิ้นพระชนม์ ครั้นถึงวาระพระราชทานเพลิงพระศพ พระบาทสมเด็จพระมหาภูมิพลอดุลยเดชมหาราช บรมนาถบพิตรจึงทรงพระกรุณาโปรดถวายพระโกศทองน้อยประกอบพระอิสริยยศและให้เจ้าพนักงานจัดฉัตรตาดเหลือง 5 ชั้นกางกั้นพระโกศ ในพระราชพิธีพระราชทานเพลิงพระศพระหว่างวันที่ 15-17 ธันวาคม พ.ศ. 2558 ซึ่งถือเป็นกรณีพิเศษเพราะยังไม่เคยปรากฏการพระราชทานเลื่อนพระโกศถึงสองครั้งมาก่อน
สำหรับพระอัฐิของสมเด็จพระญาณสังวร สมเด็จพระสังฆราช สกลมหาสังฆปริณายก ได้แบ่งออกเป็น 3 ส่วน ส่วนแรกประดิษฐาน ณ พระตำหนักเดิม ซึ่งเป็นสถานที่เก็บพระอัฐิของเจ้าอาวาสวัดบวรนิเวศวิหารทุกรูป ส่วนที่สองประดิษฐานที่วัดเทวสังฆาราม จังหวัดกาญจนบุรี ซึ่งเป็นวัดที่พระองค์ทรงผนวชและส่วนที่สามประดิษฐานที่วัดญาณสังวราราม จังหวัดชลบุรี ซึ่งเป็นวัดที่พระองค์สร้างขึ้น ส่วนพระสรีรางคารประดิษฐานที่พระวิหารเก๋ง วัดบวรนิเวศวิหาร
ในปี พ.ศ. 2562 พระบาทสมเด็จพระวชิรเกล้าเจ้าอยู่หัว ได้ทรงสถาปนาพระอัฐิของสมเด็จพระญาณสังวร (เจริญ สุวฑฺฒโน) สมเด็จพระสังฆราช สกลมหาสังฆปริณายก ในฐานะพระราชกรรมวาจาจารย์เมื่อครั้งทรงผนวช ขึ้นเป็น "สมเด็จพระสังฆราชเจ้า กรมหลวงวชิรญาณสังวร" ในการนี้ ทรงพระกรุณาโปรดเกล้าโปรดกระหม่อมให้เจ้าพนักงานจัดฉัตรตาดเหลือง 5 ชั้น ถวายกางกั้นพระรูปบรรจุพระสรีรางคาร ณ วัดบวรนิเวศวิหาร กับทรงพระกรุณาโปรดเกล้าโปรดกระหม่อมให้แบ่งพระอัฐิบรรจุลงพระโกศทองคำ เชิญมาประดิษฐานในหอพระนาก วัดพระศรีรัตนศาสดาราม เพื่อเป็นที่ทรงสักการบูชาและทรงบำเพ็ญพระราชกุศลอุทิศถวายในพระฐานะพระบุพการีทางธรรมสืบไป
ด้านการพระศาสนาในต่างประเทศ
พระองค์ได้เป็นกำลังสำคัญในการดำเนินการมาโดยลำดับ ดังนี้
ด้านสาธารณูปการ
พระอาราม ได้แก่ วัดสันติคีรี ดอยแม่สลอง จังหวัดเชียงราย วัดรัชดาภิเศก อำเภอบ่อพลอย จังหวัดกาญจนบุรี วัดล้านนาสังวราราม อำเภอจอมทอง จังหวัดเชียงใหม่ วัดพุมุด อำเภอไทรโยค กาญจนบุรี วัดญาณสังวราราม อำเภอบางละมุง จังหวัดชลบุรี นอกจากนั้นยังทรงอุปถัมภ์วัดไทยในต่างประเทศอีกหลายแห่งคือ วัดพุทธรังสี นครซิดนีย์ ออสเตรเลีย วัดจาการ์ตาธรรมจักรชัย กรุงจาการ์ตา ประเทศอินโดนีเซีย วัดนครมณฑปศรีกีรติวิหาร เมืองกิรติปูร เนปาล
พระนิพนธ์
ทรงนิพนธ์เรื่องต่าง ๆ ไว้เป็นอันมาก ทั้งที่เป็นตำรา พระธรรมเทศนา และทั่วไป พอประมวลได้ดังนี้:
ประเภทตำรา ทรงเรียบเรียง
ประเภทพระธรรมเทศนา มีอยู่เป็นจำนวนมาก เท่าที่พิมพ์เป็นเล่มแล้ว เช่น:
ประเภทงานแปลเป็นภาษาต่างประเทศ ทรงริเริ่มและดำเนินการให้แปลตำราทางพุทธศาสนา จากภาษาไทยเป็นภาษาอังกฤษ เพื่อใช้ในการศึกษาพระพุทธศาสนา เช่น:
ประเภททั่วไป มีอยู่เป็นจำนวนมาก เช่น:
ปริญญากิตติมศักดิ์
พระองค์ได้รับการถวายปริญญากิตติมศักดิ์จากสถาบันการศึกษา ดังต่อไปนี้
งานฉลองพระชันษา 96 ปี (8 รอบ)
3 ตุลาคม พ.ศ. 2552 สมเด็จพระญาณสังวร สมเด็จพระสังฆราช สกลมหาสังฆปรินายก ทรงเจริญพระชันษาครบ 96 ปี รัฐบาลจัดให้มีการบำเพ็ญกุศล และงานฉลองเนื่องในโอกาสมงคลนี้
งานฉลองพระชันษา 100 ปี
งานแสดงมุทิตาจิต ฉลองพระชันษา 100 ปี สมเด็จพระญาณสังวร สมเด็จพระสังฆราช สกลมหาสังฆปริณายก ในวันพฤหัสบดีที่ 3 ตุลาคม พ.ศ. 2556 ณ ตึกวชิรญาณ-สามัคคีพยาบาร โรงพยาบาลจุฬาลงกรณ์
เอ็ลวีรา เดวีนามีรา
ประวัติ
ปัจจุบันเอ็ลวีรากำลังศึกษาอยู่ที่มหาวิทยาลัยไอร์ลังกาในซูราบายา จังหวัดชวาตะวันออก เธอเคยไปแลกเปลี่ยนในโซล เกาหลีใต้ในปี ค.ศ. 2011 และนอกจากนี้เธอได้เป็นคณะจากประเทศอินโดนีเซียไปชมการประชุม Harvard National Model United Nations Conference 2012 ในบอสตัน สหรัฐอเมริกา
เอ็ลวีราเป็นทูตการท่องเที่ยวที่บ้านเกิดของเธอที่เมืองซูราบายา และเธอเป็นรองชนะเลิศอันดับ 1 ในการประกวด  Cak Ning Surabaya เพื่อค้นหาทูตการท่องเที่ยวของซูราบายา
ปูเตอรีอินโดเนเซีย 2014
เอ็ลวีราได้รับตำแหน่งปูเตอรีอินโดเนเซีย 2014 ในวันประกาศผลเธอได้รับการสวมมงกุฎจากมารีอา กาเบรียลา อิสเลร์ นางงามจักรวาล 2013 และวูลันดารี เฮอร์แมน ปูเตอรีอินโดเนเซีย 2013
นางงามจักรวาล 2014
เอ็ลวีราจะไปเป็นตัวแทนของประเทศไปประกวดนางงามจักรวาล 2014 ที่สหรัฐอเมริกา ผู้ชนะในปัจจุบันปี 2013 คือ มารีอา กาเบรียลา อิสเลร์ จากเวเนซูเอลา
แหล่งข้อมูลอื่น
1993
เจมส์ เวียร์ (นักฟุตบอล)
เจมส์ เวียร์ (James Weir ชื่อจริง : เจมส์ ไมเคิล เวียร์ (James Michael Weir เกิด 4 สิงหาคม 2538) นักฟุตบอลอาชีพชาวอังกฤษในตำแหน่ง มิดฟิลด์ ปัจจุบันลงเล่นให้กับทีม FK Pohronie
แมนเชสเตอร์ยูไนเต็ด
เวียร์เกิดที่ เปรสตัน เริ่มต้นการเป็นนักฟุตบอลโดยได้เข้าร่วมศูนย์ฝึกและทีมเยาวชนของทีมในท้องถิ่นอย่าง เปรสตัน นอร์ท เอนด์ เมื่อปี ค.ศ. 2005 ขณะอายุเพียง 10 ปีหลังจากนั้นจึงได้ย้ายมาร่วมศูนย์ฝึกและทีมเยาวชนของทีมปีศาจแดง แมนเชสเตอร์ยูไนเต็ด ก่อนจะได้รับสัญญาเป็นนักฟุตบอลอาชีพจากทีมปีศาจแดงเมื่อปี ค.ศ. 2014 ขณะอายุได้ 19 ปีและได้ประเดิมสนามในนามทีมชุดใหญ่ในช่วงปลายฤดูกาล 2015 — 2016 ในนัดที่ทีมปีศาจแดงในยุคของ ลูวี ฟัน คาล เปิด โอลด์แทรฟฟอร์ด เอาชนะ อาร์เซนอล ไป 3 – 2 โดยเวียร์ได้ลงสนามมาเป็นตัวสำรองแทน อันเดร์ เอร์เรรา ในช่วงทดเวลาบาดเจ็บเมื่อวันที่ 28 กุมภาพันธ์ ค.ศ. 2016 ขณะอายุได้ 20 ปีแต่หลังจากนั้นเวียร์ก็ไม่ได้มีโอกาสลงสนามอีกเลยจึงตัดสินใจย้ายไปร่วมทีม ฮัลล์ซิตี้ ในช่วงวันสุดท้ายของตลาดซื้อ - ขายนักเตะรอบแรก
ฮัลล์ซิตี
เวียร์ได้ตัดสินใจย้ายมาร่วมทีม ฮัลล์ซิตี เมื่อวันที่ 31 สิงหาคม ค.ศ. 2016 ด้วยสัญญา 3 ปีและได้ประเดิมสนามในนามทีมชุดใหญ่ให้กับฮัลล์ซิตีในศึก อีเอฟแอลคัพ นัดที่ฮัลล์ซิตีออกไปเยือน สโตกซิตี ที่สนาม เบท 365 สเตเดียม และเอาชนะไป 2 – 1 เมื่อวันที่ 21 กันยายน ค.ศ. 2016
สถิติระดับสโมสร
1995
ปุระชัย เปี่ยมสมบูรณ์
ศาสตราจารย์ ร้อยตำรวจเอก ปุระชัย เปี่ยมสมบูรณ์ (เกิด 1 สิงหาคม พ.ศ. 2493) สมาชิกสภาผู้แทนราษฎร แบบบัญชีรายชื่อ สังกัดพรรครักษ์สันติ อดีตสมาชิกสภานิติบัญญัติแห่งชาติ ผู้เชี่ยวชาญด้านอาชญาวิทยา และเป็นประธานคณะกรรมการข้าราชการตำรวจ (ก.ตร.) อดีตอธิการบดีสถาบันบัณฑิตพัฒนบริหารศาสตร์ เป็นผู้ร่วมก่อตั้งมหาวิทยาลัยชินวัตร
ประวัติ
ศาสตราจารย์ ร้อยตำรวจเอก ปุระชัย เปี่ยมสมบูรณ์ เกิดที่อำเภอศรีมโหสถ จังหวัดปราจีนบุรี ชีวิตส่วนตัวสมรสกับ ผู้ช่วยศาสตราจารย์สมศรี เปี่ยมสมบูรณ์ มีบุตร-ธิดา 3 คน คือ
การศึกษา
ร้อยตำรวจเอก ดร.ปุระชัย เปี่ยมสมบูรณ์ จบการศึกษาชั้นมัธยมศึกษา จากโรงเรียนเซนต์คาเบรียล จากนั้นได้เข้าศึกษาต่อในระดับปริญญาตรี รัฐประศาสนศาสตรบัณฑิต ที่โรงเรียนนายร้อยตำรวจ จนสำเร็จการศึกษาในปี พ.ศ. 2515 ต่อมาในปี พ.ศ. 2518 สำเร็จการศึกษาระดับปริญญาโท วิทยาศาสตรมหาบัณฑิต จากมหาวิทยาลัยมิชิแกนสเตต สหรัฐ และจบการศึกษาระดับปริญญาเอก เมื่อปี พ.ศ. 2522 จากมหาวิทยาลัยฟลอริดาสเตต สหรัฐ
การเมือง
ร้อยตำรวจเอก ดร.ปุระชัย เปี่ยมสมบูรณ์ เป็นหนึ่งใน 23 ผู้ก่อตั้งพรรคไทยรักไทย และเป็นเลขาธิการพรรคคนแรก (ชุดจดทะเบียนจัดตั้งพรรคการเมือง) เป็นอดีตรองนายกรัฐมนตรี รัฐมนตรีว่าการกระทรวงมหาดไทยและรัฐมนตรีว่าการกระทรวงยุติธรรม ในช่วงสองปีแรกของรัฐบาลทักษิณ ชินวัตร ที่สร้างผลงานการจัดระเบียบสังคมเข้มงวดกับสถานบริการตามพระราชบัญญัติจนได้ฉายาว่า "มือปราบสายเดี่ยว" ซึ่งบทบาทการทำงานของ ร้อยตำรวจเอก ดร.ปุระชัย เปี่ยมสมบูรณ์ เป็นไปอย่างตรงไปตรงมา ซึ่งส่งผลให้ผู้เสียประโยชน์เกิดความเห็นขัดแย้ง และเป็นสาเหตุของการปรับเปลี่ยนตำแหน่งรัฐมนตรีของ ร.ต.อ.ปุระชัย ถูกย้ายไปเป็นรัฐมนตรีว่าการกระทรวงยุติธรรม ซึ่งก็มีความขัดแย้งกันอีกกับ น.พ.ประกิต วาทีสาธกกิจ ประธานสำนักงานกองทุนสนับสนุนการสร้างเสริมสุขภาพ (สสส.) ซึ่งเรียกกันว่า "สงครามคนดี" จนเมื่อการเลือกตั้งเมื่อปี พ.ศ. 2548 ร.ต.อ.ปุระชัย จึงได้ยุติบทบาททางการเมืองไป แต่ก็ยังมีข่าวคราวออกมาเป็นระยะ ๆ เช่น การเปิดตัวหนังสือซึ่งเจ้าตัวเป็นผู้เขียนเอง เช่น "คนดีไม่มีเสื่อม" เป็นต้น และหลังการรัฐประหารในปี พ.ศ. 2549 ร.ต.อ.ปุระชัย ได้รับการแต่งตั้งให้ดำรงตำแหน่งสมาชิกสภานิติบัญญัติแห่งชาติ ร.ต.อ.ปุระชัย เปี่ยมสมบูรณ์ เป็นบุคคลที่เมื่อมีการสำรวจความคิดเห็นประชาชนครั้งใดมักจะได้รับความนิยมลำดับต้น ๆ เสมอ ๆ และเมื่อมีการสำรวจความเห็นประชาชนในกลางปี พ.ศ. 2550 ปรากฏว่า เป็นบุคคลอันดับหนึ่งที่คนไทยอยากให้ดำรงตำแหน่งนายกรัฐมนตรี
ในต้นปี พ.ศ. 2554 ร.ต.อ.ปุระชัยได้หวนกลับคืนมาสู่วงการการเมืองอีกครั้ง โดยมีข่าวว่าจะไปร่วมงานกับพรรคการเมือง คือ พรรคประชาสันติ ซึ่งจะลงเลือกตั้งในปีเดียวกันนั้น หลังจากที่ ร.ต.อภิสิทธิ์ เวชชาชีวะ นายกรัฐมนตรีมีท่าทีที่ชัดเจนว่าจะมีการยุบสภาในต้นเดือนพฤษภาคม แต่หลังจากนั้นไม่นาน ร.ต.อ.ปุระชัยก็ไม่ได้ตอบคำถามชัดเจนว่าจะไปร่วมงานกับพรรคประชาสันติจริงหรือไม่ ต่อมาในวันที่ 2 เมษายน ร.ต.อ.ปุระชัยก็ได้เปิดตัวเองกับ พรรครักษ์สันติ โดยไม่มีรายชื่ออยู่ในคณะกรรมการบริหารพรรค และจะลงเลือกตั้งในระบบบัญชีรายชื่อลำดับที่ 1 และได้รับการเลือกตั้งในเวลาต่อมา ร.ต.อ.ปุระชัย คัดค้านที่รัฐบาลพรรคเพื่อไทยมีมติเห็นชอบ "ร่างพระราชกฤษฎีกาพระราชทานอภัยโทษ พ.ศ…." ที่พยายามช่วยเหลือ ดร.ทักษิณ ชินวัตร ให้พ้นความผิด โดยยืนยันว่า ดร.ทักษิณ ชินวัตร ควรที่ต้องรับโทษตามกฎหมายคดีทุจริตคอรัปชันก่อน ถึงจะมีสิทธิได้รับการเสนอชื่อให้ได้รับการอภัยโทษความผิดที่ทำให้เกิดความเสียหายรุนแรงต่อรัฐ
สโมสรฟุตบอลนอร์ทเทิร์น ตาก ยูไนเต็ด
สโมสรฟุตบอลนอร์ทเทิร์น ตาก ยูไนเต็ด เป็นสโมสรฟุตบอลในประเทศไทย ตั้งอยู่ที่ตำบลหนองบัวใต้ อำเภอเมือง จังหวัดตาก ปัจจุบันลงแข่งขันในระดับไทยแลนด์ อเมเจอร์ลีก โซนภาคเหนือ
สโมสรก่อตั้งขึ้นในปี พ.ศ. 2559 โดยเป็นสโมสรฟุตบอลของวิทยาลัยนอร์ทเทิร์น ซึ่งเป็นสถาบันอุดมศึกษาเอกชนในจังหวัดตาก
กระทะเลิฟเสิร์ฟรัก
กระทะเลิฟเสิร์ฟรัก (기름진 멜로) หรือ สูตรรักกระทะร้อน เป็นซีรีส์โทรทัศน์แนวโรแมนติก-คอมเมดี้ของเกาหลีใต้ปี ค.ศ. 2018 ที่นำแสดงโดยอี จุน-โฮจากวงทูพีเอ็ม, ชัง ฮย็อกและช็อง รยอ-ว็อน ออกอากาศทางช่องเอสบีเอส ตั้งแต่วันที่ 7 พฤษภาคม ถึง 17 กรกฎาคม ค.ศ. 2018 ทุกวันจันทร์และอังคาร เวลา 22:00 น. (เวลามาตรฐานเกาหลี) จำนวน 38 ตอน
เรื่องย่อ
เรื่องราวความรักอันทรงเสน่ห์ของชายหญิงกลุ่มหนึ่งที่ร้อนแรงยิ่งกว่าน้ำมันเดือดในกระทะที่ร้อนฉ่า ตรงข้ามกับโรงแรมไจแอนท์ ระดับ 6 ดาว มีร้านอาหารจีนเล็กๆ โทรมๆ ชื่อ Hungry Wok ตั้งอยู่ ดู ชิล-ซ็อง (ชัง ฮย็อก) เจ้าของร้านอาหารและอดีตหัวหน้าอันธพาล เข้าซื้อกิจการร้านอาหารเพื่อหาสถานที่ทำงานให้กับอดีตสมาชิกแก๊งของเขา วันหนึ่ง ซอ พุง (อี จุน-โฮ) อดีตเชฟอาหารจีนชื่อดังถูกไล่ออกจากโรงแรมไจแอนท์ เนื่องจากภรรยาของเขาที่เป็นหมอแอบมีความสัมพันธ์ลับ ๆ กับประธานของโรงแรมไจแอนท์ ซึ่งเป็นคนไข้ของเธอและทิ้งเขาไปอยู่กับประธานและ ทัน แซ-อู (ช็อง รยอ-ว็อน) ทายาทมหาเศรษฐีที่ถังแตก มาหา ชิล-ซ็อง เพื่อสมัครงานเพื่อให้พวกเขากลับมายืนได้อีกครั้ง
วงศ์ปลาหมู
วงศ์ปลาหมู (Loach) เป็นวงศ์ของปลาน้ำจืดกระดูกแข็งวงศ์หนึ่ง ใช้ชื่อวงศ์ว่า Botiidae ในอันดับ Cypriniformes
โดยวงศ์นี้แยกออกมาจากวงศ์ปลาหมูแท้ (Cobitidae) ในปี ค.ศ. 2012 โดย มัวรีซ คอตเทเลต โดยพัฒนามาจากวงศ์ย่อย Botiinae ที่เลฟ เซมโยโนวิช เบิร์ก นักมีนวิทยาชาวรัสเซียเคยจัดมาก่อนในปี ค.ศ. 1940 เคยจัดให้เป็นวงศ์ย่อยมาก่อน
รูปร่างของปลาหมูในวงศ์นี้ มีรูปร่างลักษณะทั่วไปเหมือนกับปลาในวงศ์ปลาหมู แต่จะพบกระจายพันธุ์ในแหล่งน้ำจืดของแถบเอเชียตะวันออกเฉียงใต้ ส่วนใหญ่มีลวดลายที่เป็นลายโค้งมากกว่า และมีรูปร่างที่เพรียวเป็นทรงกระสวยและมีส่วนของจมูกและปลายปากที่แหลมยาวกว่า อีกทั้งส่วนใหญ่ยังนิยมเลี้ยงกันเป็นปลาสวยงาม
การจำแนก
แยกออกเป็นสกุลต่าง ๆ ได้ดังนี้
คานธี (ภาพยนตร์)
คานธี เป็นภาพยนตร์ชีวประวัติ สร้างขึ้นจากเรื่องจริงของมหาตมา คานธี นักการเมืองชาวอินเดีย ผู้เคลื่อนไหวเพื่อปลดปล่อยอินเดีย จากการเป็นเมืองขึ้นของสหราชอาณาจักร และได้ชื่อว่าเป็นวีรบุรุษผู้ยิ่งใหญ่คนหนึ่งของอินเดีย ออกฉายในค.ศ. 1982 และได้ชนะเลิศรางวัลออสการ์ ถึง 8 รางวัล
เรื่องย่อ
ในเหตุการณ์จริง อังกฤษเข้าครอบครองอินเดียใน ค.ศ. 1858 และตั้งชื่ออาณานิคมใหม่นี้ว่าบริติชราช คานธี เกิดในบริติชราชค.ศ. 1869 และได้มองเห็นและได้สัมผัสความไม่ยุติธรรม ที่ชนผิวดำและชาวรากหญ้าถูกปฏิบัติอย่างไม่เป็นธรรม ต่อมาจึงได้ประท้วง โดยใช้วิธีแบบสันติ อหิงสา เพื่อปลดปล่อยอินเดียให้เป็นเอกราช ทุกครั้งที่ประท้วง มักมีประชาชนอินเดียเข้าร่วมนับแสน ถึงหลายล้านคน ความเดือดร้อนจากการประท้วงของคานธีมีน้อยมาก มีประชาชนเพียงไม่กี่ร้อยคน ที่ประท้วงแบบไม่สันติ แต่รัฐบาลอังกฤษพยายามรักษาอำนาจ (อันได้มาจากการรุกราน) จึงหาทางจับกุมตัวคานธีในทุกวิถีทาง และพยายามทำลายภาพลักษณ์ของคานธี
แต่ยิ่งรัฐบาลพยายามดำเนินการดังกล่าวมากเท่าไร ยิ่งจะทำให้เหตุการณ์บานปลายขึ้นเท่านั้น นอกจากสังคมโลกจะไม่เชื่อรัฐบาลแล้ว หลายครั้งหลายหนที่คานธีถูกจับกุม ก็มีประชาชนที่เคียดแค้นลุกฮือจนเกิดเหตุจลาจลระดับประเทศ ต่อมาวันหนึ่ง นายพล Dyer ของฝ่ายอังกฤษ ไม่พอใจ จึงสั่งให้ยิงกราดเข้าไปในกลุ่มประชาชนในที่สาธารณะ จนมีผู้เสียชีวิต ทำให้รัฐบาลเสื่อมเสียเกียรติยศขึ้นไปอีก และถูกโลกประณามอย่างรุนแรง
ด้วยเหตุนี้ ค.ศ. 1948 คานธี ถูกผู้คลั่งศาสนาลอบสังหาร
กรุงเทพมหานครในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566
'''การเลือกตั้งสมาชิกสภาผู้แทนราษฎรกรุงเทพมหานคร พ.ศ. 2566''' เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 กำหนดให้มีขึ้นในวันที่ 14 พฤษภาคม พ.ศ. 2566 ด้วยระบบลงคะแนนแบบคู่ขนาน ประกอบด้วยการเลือกตั้งสมาชิกสภาผู้แทนราษฎรแบบแบ่งเขตและแบบสัดส่วนบัญชีรายชื่อ กรุงเทพมหานครมีจำนวนเขตเลือกตั้งมากที่สุดในการเลือกตั้งครั้งนี้ กล่าวคือ 33 เขต โดยเพิ่มจากการเลือกตั้งครั้งก่อน 3 เขต
การเปลี่ยนแปลงเขตเลือกตั้ง
กุมภาพันธ์ 2566 คณะกรรมการการเลือกตั้งกรุงเทพมหานครได้เผยแพร่รูปแบบการแบ่งเขตเลือกตั้งเพื่อรับฟังความคิดเห็นจากผู้มีส่วนได้ส่วนเสีย จำนวน 5 รูปแบบ อย่างไรก็ตามเกิดข้อท้วงติงว่ารูปแบบทั้ง 5 ที่จัดทำมา ขัดกับหลักเกณฑ์ "ผลต่างของจำนวนราษฎรในแต่ละเขตเลือกตั้ง ไม่ควรเกินร้อยละ 10 ของจำนวนราษฎรเฉลี่ยต่อสมาชิกสภาผู้แทนราษฎรหนึ่งคนในจังหวัดนั้น" จึงได้มีการเผยแพร่รูปแบบเขตเลือกตั้งเพิ่มเติมอีก 3 แบบในเวลาถัดมา
มีการตั้งข้อสังเกตว่า รูปแบบการแบ่งเขตเลือกตั้งกรุงเทพฯ รูปแบบที่ 6, 7 และ 8 ที่เผยแพร่ออกมาภายหลัง พบการแบ่งเขตเลือกตั้งแบบเอาเปรียบ หลายพื้นที่ฐานเสียงของเพื่อไทยถูกหั่นบางแขวงไปรวมกับเขตอื่น, หลายเขตถูกฉีกแขวงออกไปคนละทิศละทาง, ขณะที่ บางเขตที่ผู้สมัครฝั่งรัฐบาลมีความเข้มแข็งถูกจัดวางไว้เต็มเขต, บางเขตที่เดิมพรรคผู้มีอำนาจจะชนกับผู้สมัครจากพรรคฝ่ายตรงข้ามที่เข้มแข็ง ถูกแบ่งให้ไปสู้กับผู้สมัครคนอื่นอีกโซนที่กำลังอ่อนกว่า